કહતે હૈ શોખ બડી ચીઝ હૈ, આ દુનિયામાં લોકોને એનકેન પ્રકારના શોખ હોય છે, જેમાં કોઈને જુની ડાક ટિકિટોનો સંગ્રહ કરવો, એન્ટિક આઇટમ્સનું કલેક્શન કરવું, જુનવાણી ચલણી નોટ અને સિક્કાનો સંગ્રહ કરવો સહિતના શોખ હોય છે. ત્યારે શહેરના એક વ્યક્તિને રાજકોટ આવતા ફિલ્મી કલાકારો, નાટ્ય કલાકારો, રાજનેતાઓ, સાહિત્યકારો કે કોઈ પણ જાણીતી હસતી સાથે ફોટા પડાવવા તેમજ જુના મેગેઝીન, પુસ્તકો અને અખબારોના હજારો કટીંગનો સંગ્રહ કરવાનો અનોખો શોખ ધરાવનાર વ્યક્તિ એટલે રાજકોટના પ્રેરણાવાચક ફોટોકલેક્ટર કાંતિ વાડોલીયા.